open-index/open-wikipedia-markdown huggingface dataset:
Γεώργιος κόμης Παλαιόκαπας

Ο **Γεώργιος Παλαιόκαπας** ήταν Έλληνας λόγιος και εθνικός ευεργέτης του 16ου αιώνα.

## Βιογραφικά στοιχεία
Γεννήθηκε στην Κρήτη και σπούδασε στην Ιταλία. Διορίστηκε έφορος του Γυμνασίου της Πάδουα το 1544. Επέστρεψε στην πατρίδα του και ασπάστηκε τον μοναχικό βίο. Μετονομάστηκε Γεράσιμος και χρημάτισε ηγούμενος της μονής Αγκαράθου. Χειροτονήθηκε αργότερα επίσκοπος Κισάμου και διέθεσε την περιουσία του υπέρ της επισκοπής με την υποχρέωση να στέλνει ετησίως είκοσι τέσσερις Έλληνες, από τους οποίους δεκαέξι από την Κρήτη, στην Ιταλία προς εκπαίδευση. Μετά τον θάνατό του η Ενετική Δημοκρατία παρέμβη και διέταξε η δαπάνη της αρχιεπισκοπής να περιοριστεί σε δώδεκα νέους ετησίως, αρχικά στη Ρώμη και αργότερα στην Πάντοβα για εκπαίδευση.

Πέθανε το 1590.

## Πηγές
* 

Κατηγορία:Έλληνες λόγιοι του 16ου αιώνα
Κατηγορία:Έλληνες ευεργέτες
Εμμανουήλ Γλυζώνιος

Ο **Εμμανουήλ Γλυζώνιος** ήταν Έλληνας λόγιος του 16ου αιώνα.
## Βιογραφικά στοιχεία
Γεννήθηκε στη Χίο. Διέτριβε στη Βενετία, όπου και απεβίωσε σε βαθύ γήρας. 

Επεφορτίστηκε από τον Κάρολο της Ισπανίας να συγκεντρώσει ελληνικά χειρόγραφα, τα οποία μετά τον θάνατό του διάθεσε δια διαθήκης μαζί με την υπόλοιπη βιβλιοθήκη του αποτελούμενη από ελληνικά και λατινικά χειρόγραφα στην Ελληνική κοινότητα της Βενετίας με την παραγγελία να τα παραδώσουν στον Φίλιππο, διάδοχο του Καρόλου. 

Διατηρούσε φιλικές σχέσεις με του Μαργούνιο, Σέβηρο, και άλλους τότε διαπρέποντες ελληνομαθείς.
## Συγγράμματα
* Συνέγραψε και εξέδωσε το 1568 «Βιβλίον πρόχειρον τους πάσι περιέχον την και πρακτικήν αριθμητικήν, και περί του πώς ευρίσκειν έκαστιον το άγιον πάσχα, και τέλειον πασχέλιον αεί και πάντοτε, και περί ευρέσεως σελήνης εν ποία ημέρα γίνεται η γέγγα αυτής.»
* Το 1588 εξέδωσε το Ευαγγέλιο.
* Ο Γλυζώνιος επιμελήθηκε την έκδοση του 1590 των λόγων του Ιωάννη της Κλίμακος που μετάφρασε ο Μαργούνιος.
* Το 1595 εξέδωσε στον εκδοτικό οίκο του Φραγκίσκου Ιιουλιανού δύο από τα Μηναία, τον Σεπτέμβριο και τον Οκτώβριο και το αγιασμένο με τον τίτλο «Σύνταγμα των αναγκαίων ακολουθειών καθ΄ εκάστην ανηκουσών τω ιερεί, επιμελεία Εμμανουήλ Γλυζωνίου. Venetiis apud Franciscum Julianum, 1595».
* Εξέδωσε επίσης το Ψαλτήριο το 1586, και το Ανθολόγιο το 1587.
* Συνέταξε δύο επιστολές προς Σεβήρον.
## Πηγές
* 

Κατηγορία:Έλληνες λόγιοι του 16ου αιώνα
Αρσένιος Ελασσώνος

Ο αρχιεπίσκοπος Ελασσώνος **Αρσένιος** ήταν Έλληνας λόγιος του 16ου αιώνα. Αγιοκατατάχθηκε στη Ρωσική Ορθόδοξη Εκκλησία το 1982.

## Βιογραφικά στοιχεία
Συνόδευσε τον πατριάρχη Ιερεμία το 1530 στη Ρωσία για την καθίδρυση πατριαρχείου.
Προσκλήθηκε από τον Ρώσο επίσκοπο Γεδεών και με την προτροπή του πατριάρχη Ιερεμία ο Αρσένιος ανέλαβε τη διδασκαλία των Ελληνικών στη νέα σχολή της Λβόης, και δίδαξε επί δύο έτη. Έπειτα διορίστηκε επίσκοπος Σουοδολίας. Άγνωστο είναι αν παρέμεινε στη Ρωσία μέχρι τον θάνατό του.

Η τοπική αγιοκατάταξη του Αρσενίου Ελασσώνος τελέστηκε το 1982, όταν το όνομά του εγγράφηκε στον Χορό των Βλαδιμηρικών Αγίων, ο οποίος καθιερώθηκε μετά από πρωτοβουλία του Αρχιεπισκόπου Βλαδιμήρου και Σουζδάλ Σεραπίωνος (Φαντέεφ). Για την τιμή προς τον Αρχιεπίσκοπο Αρσένιο στην Ορθόδοξη Ανατολή μαρτυρεί η ύπαρξη ενός ελληνικού βίου του.

## Συγγράμματα
* Συνέταξε εκτεταμένη δε δεκαπεντασύλλαβο στίχο περιγραφή της οδοιπορίας και της εν Μόσχα διατριβής υπό την επιγραφή «Κόποι και διατριβή του ταπεινού αρχιεπισκόπου Αρσενίου, γράφει και την προβίβασιν του πατριάρχου Μοσκοβίας».

## Πηγές
* 

## Βιβλιογραφία
* Δημητρακόπουλος, Φώτιος Ἀρ., «Σχολεῖα Τρικάλων στὰ μέσα τοῦ 16ου αἰώνα καὶ ἡ παιδεία τοῦ Ἀρσενίου Ἐλασσόνος », Τρικαλινά, 5 (1985), σσ. 79-106
* *Авдеев А. Г.* Арсений Елассонский — архиепископ Тверской и Кашинский // Поволжский вестник науки. Научный журнал Поволжского православного института имени Святителя Алексия Московского. 2020. — № 3 (17). — С. 14—16.
* *Воробьёв П. А.* О письменном наследии святителя Арсения Елассонского и его пребывании на Руси в 1586–1588 годах // Палеоросия. Древняя Русь: во времени, в личностях, в идеях. — 2022. — Вып. 4 (20). — С. 82—94.

Κατηγορία:Έλληνες λόγιοι του 16ου αιώνα
Κατηγορία:Μητροπολίτες Ελασσώνος
Ιερόθεος Μονεμβασίας

Ο **Ιερόθεος** (περ. 1520 — περ. 1602) ήταν Έλληνας λόγιος του 16ου αιώνα, μητροπολίτης Μονεμβασίας (1572 - περ. 1590).
## Βιογραφικά στοιχεία
Χρημάτισε μαθητής του Θεοφάνη Ελεαβούλκου, και διδάσκαλος του Ιερεμίου Β’. Συνόδευσε τον Ιερεμία στη Ρωσία με σκοπό την καθίδρυση πέμπτου εκεί Πατριαρχείου. 

Ο Αρσένιος τον ονομάζει «σοφόν, θείον, έμπειρον σοφίας, αρχιθύτην μέγιστον της Πελοποννήσου».

## Συγγράμματα
Τα συγγράμματα του Ιερόθεου τα αναφέρει ο Χρονογράφος και τα θαύμασαν και αυτοί οι Τσόρκοι.

## Παραπομπές


## Πηγές
* 

Κατηγορία:Έλληνες λόγιοι του 16ου αιώνα
Μεσιέ 78

thumb|240px|Το νεφέλωμα Μ78
Το **Μεσιέ 78** (γνωστό και ως *Μ78* και *NGC 2068*) είναι νεφέλωμα ανάκλασης σε απόσταση 1.600 ετών φωτός στον αστερισμό Ωρίωνα. Με φαινόμενο μέγεθος 8,3 είναι το λαμπρότερο νεφέλωμα ανάκλασης στον ουρανό. Το Μεσιέ 78 ανήκει στο σύμπλεγμα του Ωρίωνα, όπως το Μέγα Νεφέλωμα του Ωρίωνα και το Μεσιέ 43, που βρίσκεται σε απόσταση 1.500 ετών φωτός.

## Ιστορικό
Το Μεσιέ 78 ανακαλύφθηκε από τον Πιέρ Μεσαίν το 1780. Ο Σαρλ Μεσιέ το συμπεριέλαβε στον κατάλογό του στις 17 Δεκεμβρίου 1780.

thumb|left|150px|Το νεφέλωμα του Μακ Νηλ
### V1647 Orionis
Τον Ιανουάριο του 2004 ο αστέρας V1647 Ωρίωνος, ένας νεαρός εκρηκτικός μεταβλητός αστέρας που βρίσκεται στη βορειοδυτική άκρη του νεφελώματος, υπέστη μια ξαφνική αύξηση της φωτεινότητας, φωτίζοντας μέρος του νεφελώματος, το οποίο ονομάστηκε Νεφέλωμα McNeil, προς τιμήν του ανθρώπου που το ανακάλυψε. Αυτό το γεγονός ήταν ιδιαίτερα σημαντικό για τη μελέτη της δυναμικής που σχετίζεται με τους πρωταστέρες και μελετήθηκε έντονα για δύο χρόνια, που αντιστοιχεί στην περίοδο κατά την οποία διατήρησε φωτεινότητα υψηλότερα από το κανονικό. Τον Οκτώβριο του 2005 η φωτεινότητά του μειώθηκε απότομα.

## Χαρακτηριστικά
thumb|200px|Η ευρύτερη περιοχή του Μ78 από το 2MASS
Το Μεσιέ 78 είναι το λαμπρότερο νεφέλωμα ανάκλασης σε μία ομάδα νεφελωμάτων που περιλαμβάνει τα NGC 2064, NGC 2067 και NGC 2071. Αυτά τα νεφελώματα μαζί με το Νεφέλωμα «Φλόγα» αποτελούν το μοριακό νέφος LDN 1630, ένα μέρος του συμπλέγματος του Ωρίωνα.

Οι αστέρες που φωτίζουν το Μεσιέ 78, ως νεφέλωμα ανάκλασης, είναι οι HD 38563A και HD 38563B, οι οποίοι έχουν οπτικό μέγεθος 10. Η πραγματική διάμετρος του Μεσιέ 78 φτάνει τα 4 έτη φωτός. Το φάσμα του είναι συνεχές και όμοιο με αυτό των αστέρων που το φωτίζουν. Μέσα στο Μεσιέ 78 έχουν εντοπιστεί 45 μεταβλητοί τύπου Τ Ταύρου και 17 αντικείμενα Herbin-Haro.

Στην υπέρυθρη ακτινοβολία γίνεται σαφέστερα ορατό το ανοικτό σμήνος από νέους αστέρες που σχηματίστηκαν μέσα στο νεφέλωμα. Αποτελείται από 192 αστέρες και εκτείνεται σε μία ακτινική διάμετρο 7΄. Αυτό το σμήνος ονομάστηκε M78 .

## Παραπομπές


## Εξωτερικοί σύνδεσμοι

* Messier 78, SEDS Messier pages 
* M78: Stardust and Starlight
* NightSkyInfo.com - M78

Κατηγορία:Νεφελώματα
78
2068
Κατηγορία:Ωρίων (αστερισμός)
Ιέραξ (λόγιος)

Ο **Ιέρακας** ήταν Έλληνας λόγιος του 16ου αιώνα.

## Βιογραφικά στοιχεία
Γεννήθηκε στην Κωνσταντινούπολη. Πατέρας του ήταν ο πρεσβύτερος Θεόδωρος. Χρημάτισε μέγας οικονόμος του πατριαρχείου. Σπούδασε το κανονικό δίκαιο και χρημάτισε πρωτοκανονάρχος επί Διονυσίου Β' και μέγας λογοθέτης επί Μητροφάνους Γ' και Ιερεμίου Β'. 

Νυμφεύτηκε κάποια ευγενή το γένος Καντακουζηνού, με την οποία απόκτησε έναν γιο, τον Αλέξανδρο. Ο Αλέξανδρος έγινε εφάμιλλος του πατέρα του στην μόρφωση και τις θεολογικές γνώσεις. 

## Συγγράμματα
* Έγραψε «Χρονικό της Βυζαντίδος» σε πεζό λόγο με έμμετρους πολιτικούς στίχους. Σύμφωνα με τον Κ. Παρανίκα το χρονικό αυτό ευρίσκεται στην «Συλλογή εκ διαφόρων πατέρων εδαφίων αφορώντων ζητήματα θεολογικά και άλλων 282 τον αριθμόν» και «Εξακολούθησις των Σχολών»
* Τα πατριαρχικά σιγίλια που συνέθεσε τα συγκέντρωσε ο γιος του Αλέξανδρος με τον τίτλο "Σημειώματα πατριαρχικών γραμμάτων δυατεθέντων υπό του ποτέ μεγάλου Λογοθέτου Ιέρακος, και καταστρωθέντα ιδία σειρί του υιού αυτού Αλεξάνδρου Λογοθέτου, και έτερα παλαιγενή υπομνήματα".

Ο Ιέραξ μνημονεύεται από τον Νεκτάριο, τον Δοσίθεο και στην Τουρκογραικία. Ήταν φίλος του Στέφανου Γερλαχίου. Προς τον Ιέρακα απευθύνονται τέσσερις επιστολές του Κρουσίου, Αθηναίας Φιλοθέης, Λεοντίας μοναχής και Κυρίλλου Λούκαρη.

## Πηγές
* 

Κατηγορία:Έλληνες λόγιοι του 16ου αιώνα
Ιάκωβος Διασωρίνος

Ο **Ιάκωβος Διασωρίνος** (Ρόδος ; - Λευκωσία 1562) ήταν Έλληνας λόγιος του 16ου αιώνα, από τους πιο αντιπροσωπευτικούς τύπους των πρώτων μεταβυζαντινών αιώνων. Η ζωή του υπήρξε περιπετειώδης τυχοδιωκτική, αλλά και γεμάτη πνευματική δράση.
## Βιογραφικά στοιχεία
Γεννήθηκε στη Ρόδο, αλλά άγνωστο είναι πότε. Για κάποιο λόγο ονομαζόταν «Κύριος της Δωρίδος». Ο πατέρας του εγκατέλειψε το νησί, ίσως κατά την κατάκτησή της από τους Τούρκους το 1522, και πήγε στη Χίο. Εκεί ο Ιάκωβος εκπαιδεύτηκε από τον λόγιο Ερμόδωρο Λήσταρχο. Το 1543 ο Ιάκωβος βρίσκεται στη Βενετία. Από την αλληλογραφία του με τον Αλέξανδρο Νερούλη μαθαίνουμε για τη γεμάτη στερήσεις ζωή του στη πόλη αυτή. Κάποια στιγμή έπιασε δουλειά ως υπηρέτης στο φαρμακείο κάποιου Άγγελου. Γρήγορα άφησε τη δουλειά αυτή και έγινε αρχηγός σώματος Ελλήνων ιππέων στο στρατό του Καρόλου Ε', του κατόπιν αυτοκράτορα της Γερμανίας. Με το σώμα αυτό πολέμησε στις εκστρατείες κατά της Γαλλίας και Ιταλίας. Εγκατέλειψε τη στρατιωτική σταδιοδρομία και πήγε στις Βρυξέλλες το 1555, όπου διέτριβε μαζί με τον ξάδελφό του και μεγάλο τυχοδιώκτη, Ιάκωβο Βασιλικό. Επανήλθε στις φιλολογικές του ασχολίες και επιδόθηκε στην αντιγραφή αρχαίων χειρογράφων. Γράφει επιγράμματα και άλλα ποιήματα και γοητεύει τους πάντες με την πολυμάθεια και την ευφράδειά του. Παράλληλα τρέφει την ιδέα της απελευθέρωσης της πατρίδας του με τη βοήθεια του ηγεμόνα των Κάτω Χωρών και της Ισπανίας Φιλίππου Β'. Επέλεξε τη Βενετοκρατούμενη Κύπρο, όπου εγκαταστάθηκε το 1562 ίδρυσε Ελληνική σχολή στην οποία και δίδασκε τον Ελληνικό πολιτισμό (γλώσσα και ιστορία). Εκεί χρησιμοποίησε τις ρητορικές του ικανότητες, μιλούσε για την αρχαία Ελλάδα και παρότρυνε τους κατοίκους να εξεγερθούν και να αποκτήσουν την ελευθερία τους. Έστειλε και πράκτορα στην Κωνσταντινούπολη για να εξασφαλίσει την εύνοια και βοήθεια του Σουλτάνου. Ο πράκτοράς του όμως εκμυστηρεύτηκε τα σχέδια σε κάποιον προδότη, και για το λόγο αυτό, συνελήφθη στην Πάφο όπου βρισκότανε, και μεταφέρθηκε στη Λευκωσία, όπου μετά από συνοπτική διαδικασία εκτελέστηκε δια απαγχονισμού από τις Βενετικές αρχές το 1562. Το πτώμα του κρεμάστηκε από το ένα πόδι σε γαϊδουράκο και σύρθηκε στους δρόμους της πόλης για να διαπομπευτεί. 
## Συγγράμματα
Το πλούσιο έργο του περιήλθε σε μας πολύ ελλιπές. 
* Αντέγραψε διάφορους κώδικες ελληνικών χειρογράφων και έστειλε μερικά δικά του ποιήματα στον Ισπανό βασιλιά Φίλιππο Β’ για να τον παρακινήσει να απελευθερώσει υπόδουλη την Ελλάδα. 
* Απεύθυνε επίσης επιστολή προς Φίλιππο Μελάγχθωνα.
## Παραπομπές

## Πηγές
* 
*Ηλίας Βουτιερίδης: Ιστορία της νεοελληνικής λογοτεχνίας, σσ. 307-313, Εκδοτικός οίκος Μιχ. Σ. Ζηκάκη, Αθήνα, 1924

Κατηγορία:Έλληνες λόγιοι του 16ου αιώνα
Θεωνάς

Ο άγιος **Θεωνάς** (Κουρνέλα Πλωμαρίου Λέσβου - Γαλάτιστα ;) ήταν Έλληνας λόγιος του 16ου αιώνα.

## Βιογραφικά στοιχεία
[μικρογραφία|280x280εσ|ο άγιος Θεωνάς (δεύτερος κτήτωρ) και η [Θεοφανώ Μαρτινιακή|αγία Θεοφανώ (πρώτη κτητόρισσα), της Μονής Αγίας Αναστασίας Φαρμακολύτριας στα Βασιλικά Θεσσαλονίκης - ψηφιδωτό στο υπέρθυρο της Μονής.]]
Γεννήθηκε στην Κουρνέλα Πλωμαρίου Λέσβου. Έγινε μαθητής του οσιομάρτυρα Ιακώβου, κατά σύσταση του οποίου διορίστηκε το 1520 ηγούμενος στην μονή της Αιτωλοακαρνανίας στην Τρεκεβίστη.  Μετά το μαρτυρικό τέλος του οσιομάρτυρα, ο Θεωνάς και οι υπόλοιποι μαθητές αναχώρησαν από την Τρεκεβίστη και ήλθαν στο Άγιο Όρος, όπου κατοίκησαν κοντά σε ένα μετόχιο της Μονής Σίμωνος Πέτρας. Από εκεί πήγε στην Γαλάτιστα Χαλκιδικής, όπου βρήκε μια μικρή παλαιά μονή, τη Μονή Αγίας Αναστασίας Φαρμακολύτριας, την οποία ανακαίνισε και εκεί κατοίκησε μαζί με τους συμμαθητές του. Μέσα σε λίγο διάστημα συγκεντρώθηκαν εκεί περί τους εκατό μοναχούς, που τον εξέλεξαν ηγούμενο.

Αργότερα ο Θεωνάς έγινε μαθητής του Θεοφάνη Ελεάβουλου και προχειρίστηκε αρχιεπίσκοπος Παροναξίας. Το 1560 ονομάστηκε πατριαρχικός έξαρχος. Ύστερα έγινε μητροπολίτης Θεσσαλονίκης, και ως τούτος υπογράφει το 1565 την καθαίρεση του Πατριάρχη Ιωάσαφ. Κατά το Νέο Μαρτυρολόγιο μετά θάνατον ο Θεωνάς καταλέγεται στην χορεία των αγίων.

Ο Δωρόθεος Μονεμβασίας στον Χρονογράφο καταλέγει τον Θεωνά μεταξύ των θαυμαστών μαθητών του Θεοφάνη. Ο Δημήτριος ο Θεσσαλονικεύς γράφοντας το 1560 προς τον Πατριάρχη Κωνσταντινουπόλεως αποκαλεί τον Θεωνά «άνδρα σοφό, και ταληθές κρίναι δυνάμεον».

## Συγγράμματα
* Έγραψε επιστολή που δημοσιεύτηκε από τον Κρούσιο στην Τουρκογραικία.
* Έγραψε επίσης το προοίμνιο στις διδαχές του Ραρτούρου που τυπώθηκε το 1560 στη Βενετία
## Παραπομπές


## Πηγές
* 

Κατηγορία:Άγιοι της Ορθόδοξης Εκκλησίας
Κατηγορία:Έλληνες λόγιοι του 16ου αιώνα
Κατηγορία:Αγιορείτες
Κατηγορία:Μητροπολίτες Θεσσαλονίκης
Κατηγορία:Μητροπολίτες Παροναξίας
Αιμίλιος Πόρτος

Ο **Αιμίλιος Πόρτος** (1550-1610) ήταν Έλληνας λόγιος του 16ου αιώνα.

## Βιογραφικά στοιχεία
Γεννήθηκε περίπου το 1550 στη Φερράρα. Πατέρας του ήταν ο Φραγκίσκος Πόρτος από την Κρήτη. Εκπαιδεύτηκε από τον πατέρα του στην ελληνική και λατινική γλώσσα και στη φιλολογία. Ακολούθησε τα ίχνη του πατέρα του, και μετά τον θάνατο του τελευταίου εγκατάλειψε τη Γενεύη και διορίστηκε καθηγητής Ελληνικών στη Λωζάνη το 1581. Έμεινε εκεί διδάσκοντας για δέκα έτη, ενώ αφιέρωνε τον ελεύθερο χρόνο του για την παρασκευή νέων εκδόσεων των κλασσικών Ελλήνων, τους οποίους εμπλούτισε με σημειώσεις και υπομνήματα.

Απόκτησε σημαντική φήμη και προσκλήθηκε το 1592 στη Χαϊδελβέργη ως καθηγητής στην ακαδημία, όπου και έμεινε ως τον θάνατό του το 1610.

## Συγγράμματα
* Εξέδωσε με κριτικές σημειώσεις και διαφωτίσεις την Ιλιάδα του Ομήρου, το Θουκυδίδη, τον Ευριπίδη, Πίνδαρο, Αριστοφάνη, Ξενοφώντα, τη «Ρητορική» του Αριστοτέλη και τον Ονήσανδρο.
* Μετέφρασε από τα ελληνικά στα λατινικά το «Περί Πλάτωνος Θεολογία» του Πρόκλου, το Λεξικό του Σουΐδα, το Θουκυδίδη, και τη «Ρωμαϊκή Αρχαιολογία» του Διονύσιου του Αλικαρνασέως.

## Πηγές
* 



Κατηγορία:Έλληνες λόγιοι του 16ου αιώνα
Κατηγορία:Έλληνες φιλόλογοι
Δωρόθεος Μονεμβασίας

Ο **Δωρόθεος** ήταν Έλληνας λόγιος του 16ου αιώνα.
## Βιογραφικά στοιχεία
Καταγόταν από τη Θεσσαλονίκη και ήταν πρόγονος του Δαμασκηνού Στουδίτη. Ήταν μαθητής του Θεοφάνη Ελεαβούλκου. Προχειρίστηκε αρχικά μητροπολίτης Λακεδαιμονίας και αργότερα μητροπολίτης Μονεμβασίας. Ήλθε στη Μολδαβία το 1589 και φιλοξενήθηκε ευμενώς από τον ηγεμόνα Πέτρο Πέρκλο και τον γαμπρό του Ιωάννη Ζώτο, τον επονομαζόμενο Τζιγαρά. Ο ηγεμόνας Πέτρος Πέρκλος τον παρότρυνε να γράψει τον πασίγνωστο «Χρονογράφο», αρχίζοντας από κτήσεως κόσμου, και φτάνοντας μέχρι το 1629, το έτος θανάτου του Ιωάννη Κορνάρου, δούκα των Ενετών. Το βιβλίο αυτό χρησίμευσε επί διακόσια χρόνια ως το μόνο ιστορικό βιβλίο που διέθετε ο Ελληνικός λαός.
## Συγγράμματα
* Βιβλίον ιστορικόν, περιέχον εν συνόψει διαφόρους και εξόχους ιστορίες, αρχόμενον από κτίσεως κόσμου μέχρι της αλώσεως Κωνσταντινουπόλεως και ηπέκεινα συλλαχθέν μεν εκ διαφόρων ακριβών ιστοριών, και εις την κρινήν γλώσσαν μεταγλωττισθέν παρά του ιερωτάτου Μητροπολίτου Μονεμβασίας κυρίου Δωροθέου, έτι δε και περί των νυν γεγονότων πολέμων, και βασιλέων και πριγγίπων των παρά τοις άλλοις μη όντων, σύντομος διήγησις αυτώ προτεθείσα περιέχον και πίνακα πλουσιώτατον πάντων των αξιομνημονεύτων πραγμάτων νεωστί μετά πλείστης επιμελείας διρθωθέν και μετατυπωθέν και αφιερωθέν. Ενετίησιν 1684.
## Πηγές
* 

Κατηγορία:Μητροπολίτες Μονεμβασίας
Κατηγορία:Μητροπολίτες Λακεδαιμονίας
Κατηγορία:Έλληνες λόγιοι του 16ου αιώνα
Μανουήλ Πελοποννήσιος

Ο **Μανουήλ Πελοποννήσιος** ήταν Έλληνας λόγιος του 16ου αιώνα.
## Βιογραφικά στοιχεία
Γεννήθηκε στην Κόρινθο. Ήταν μαθητής του Ματθαίου Καμαριώτη Ματθαίου του Καμαριώτου και του Μελετίου Πηγά. Άκμασε στο πρώτο ήμισυ του 16ου αιώνα. Σύμφωνα με τον Μαλαξό ήταν σοφότατος και θεολογικότατος. Είχε το αξίωμα του μεγάλου ρήτορα επί πατριάρχη Παχωμίου, Θεολήπτου και Ιερεμία. Αναφέρεται στη Χίο την 5η Αυγούστου 1590, όπου υπογράφει ως πρωτοσύγγελος της μητροπόλεως Χίου. Είχε ευρεία μόρφωση περί των γραφών και ήξερε αρκετά καλά τα ελληνικά και λατινικά. Απεβίωσε υπέργηρος το 1551.
## Συγγράμματα
* Έγραψε εγχειρίδιο κατά του σχίσματος των παπιστών, που τυπώθηκε από τον Πατριάρχη Δοσίθει στο Βουκουρέστι το 1690 και διατέθηκε δωρεάν στους πιστούς.
* Μετάφρασε τους ασκητικούς λόγους του Μεγάλου Βασιλείου
* Ανέκδοτα έργα του υπάρχουν:
** Ομιλίαι εις πάσας τας Κυριακάς του ενιαυτού, και
** Συλλογή χρήσεων πολλών εκ της Παλαιάς Γραφής μαρτυρουσών την ένσαρκον του Σωτήρος οικονομίαν.
* Απολογία και ανατροπή των κεφαλάιων του Φρα Φραγκίσκου εκ του τάγματος των Κηρύκων, εν ή διέλαβε περί της εκπορεύσεως του αγίου πνεύματος, περί Αζύμων, περί καθαρτηρίου πυρός, περί της απολαύσεως των ψυχών των αγίων, περί της αρχής του Πάπα, περί του βαπτίσματος κλπ.
* Εις δύο συλλογισμούς λατινικούς αποδεικνύοντας και εκ του Υιού το Πνεύμα, ανασκευαστικός μεν αυτών, κατασκευαστικός δε ότι εκ μόνου του πατρός
* Περί Μάρκου μητροπολίτου Εφέσου και της εν Φλωρεντία συνόδου, και κατά Γεμιστού και Βησσαρίωνος
* Βιβλίον κατά του περί της εκπορεύσεως του αγίου Πνεύματος Πληθωνικού συγγράμματος
* Λόγος κατά του καθαρτηρίου πυρός
## Πηγές
* 
* 

Κατηγορία:Έλληνες λόγιοι του 16ου αιώνα
Κατηγορία:Ορθόδοξοι λόγιοι
Μάξιμος Μαργούνιος

Ο **Μάξιμος Μαργούνιος (1549 - 1602)** ήταν Έλληνας λόγιος του 16ου αιώνα, και μορφή της Εκκλησίας και των θεολογικών γραμμάτων.

## Βιογραφικά στοιχεία
Γεννήθηκε στον Χάνδακα (σημερινό Ηράκλειο) της Κρήτης το 1549 και έφερε το κοσμικό όνομα Εμμανουήλ ή Μανουήλ. Ο πατέρας του ήταν έμπορος, ο οποίος είχε εγκατασταθεί στην Βενετία εξασκώντας το επάγγελμά του. Πήρε μαζί και τον γιο του, στέλνοντάς τον για σπουδές στην Πάδοβα. Εκεί, σπούδασε φιλολογία, φιλοσοφία, θεολογία, ιατρική και νομική για οκτώ (8) χρόνια, λαμβάνοντας το στέφανο του νομοδιδάσκαλου. Επέστρεψε στην Βενετία το 1551. Μετά τον θάνατο του πατέρα του, έμεινε στην Βενετία, ενώ υποστηρίχθηκε ότι ίδρυσε Ελληνικό τυπογραφείο κοντά στο μοναστήρι του Αγίου Αντωνίου (*Sant’ Antonio di Castello*), το οποίο τύπωσε πολλά βιβλία και το οποίο σύντομα καταστράφηκε από φωτιά. Αργότερα ο Μαργούνιος επέστρεψε στην Κρήτη, όπου εκάρη μοναχός στην Ι.Μ. Αγίας Αικατερίνης, μετοχίου του Σινά, με το όνομα Μάξιμος. Επέστρεψε στην Βενετία και ασχολήθηκε με την έκδοση διαφόρων συγγραμμάτων. Μεταξύ Μαρτίου και Μαΐου του 1584 εκλέχτηκε και χειροτονήθηκε Επίσκοπος Κυθήρων από τον Μητροπολίτη Μονεμβασίας Ιερόθεο με την αφανή σύμπραξη και του απομακρυσθέντος Οικουμενικού Πατριάρχη Ιερεμία Β' του Τρανού.

Εξαιτίας ραδιουργίας των Λατίνων ξέσπασε οξεία διένεξη μεταξύ Μαξίμου και Γαβριήλ Σεβήρου, η οποία στηρίχθηκε στη θέση του πρώτου, πως θα ήταν δυνατόν να πραγματοποιηθεί η ένωση των Εκκλησιών, αν γινόταν *«ἡ τοῦ δόγματος θεραπεία»*, αν δηλαδή τα δύο μέρη συμβιβάζονταν στο ζήτημα της διδασκαλίας για την εκπόρευση του Αγίου Πνεύματος, με τον δεύτερο να τον κατηγορεί για Λατινοφρονία. Τελικά, έπειτα από παρέμβαση του Πατριάρχη Ιερεμία Β' του Τρανού, επήλθε η συμφιλίωση και η συνδιαλλαγή τους.  Μετά την αποστολή στο Πατριαρχείο της απολογίας του, η Σύνοδος, που συνήλθε τον Οκτώβριο του 1592 στην Κωνσταντινούπολη για την εκδίκαση της υπόθεσής του, τον αθώωσε, προτρέποντας συγχρόνως και τον Σεβήρο σε συμφιλίωση και συνδιαλλαγή, η οποία πραγματοποιήθηκε στα μέσα του 1593.

Πέθανε την 1η Ιουλίου 1602 στη Βενετία υποφέροντας από νεφρίτιδα.

## Συγγράμματα
* Έκδοση του  Ψαλτηρίου του Δαβίδ (βιβλίο των Ψαλμών, Παλαιά Διαθήκη).
* Λειτουργικό βιβλίο του Αποστόλου, διορθωμένο. 
* Μετάφραση της Κλίμακος του Αγίου Ιωάννου του Σιναΐτη.
* Συναξάρι που τιτλοφορείται: «*Συναξάρια ἤτοι βίοι ἁγίων*» (1607).

## Παραπομπές


## Πηγές - Βιβλιογραφία
*
* 
*Astruc C.,*Ο Μάξιμος Μαργούνιος και οι παρισινές συλλογές της αλληλογραφίας του*, Κρητικά Χρονικά, τομ. III (1949), σελ. 211-261.
*Καραμανώλης Γ. Ε.,  *Ανέκδοτα επιγράμματα του Μάξιμου Μαργουνίου σε χειρόγραφα και έντυπα της Μαρκιανής Βιβλιοθήκης*, Θησαυρίσματα / τομ.28 (1998),σελ. 197-207 

Κατηγορία:Έλληνες λόγιοι του 16ου αιώνα
Κατηγορία:Μητροπολίτες Κυθήρων και Αντικυθήρων
Τζάνες Κορωναίος

Ο **Τζάνες Κορωναίος** ήταν Έλληνας λόγιος του 16ου αιώνα.

## Βιογραφικά στοιχεία
Γεννήθηκε στη Ζάκυνθο. Το 1519 διατριβών στη Βενετία, όπου έγραψε εποποιία σε νεοελληνικό ομοιοκατάληκτο ιδίωμα. Στο έπος του αυτό εξυμνεί τα στρατιωτικά κατορθώματα του Ηπειρώτη ηγεμονίδα Μπούα Γρίβα, ο οποίος διέπρεψε ως αρχηγός μισθοφόρων Ελλήνων στην υπηρεσία διαφόρων ηγεμόνων της Ευρώπης. Το αυτόγραφο χειρόγραφο βρίσκεται στη βιβλιοθήκη του βασιλιά της Ιταλίας και εκδόθηκε στον πρώτο τόμο των Ελληνικών Ανεκδότων.

## Συγγράμματα

## Πηγές
* 

## Παραπομπές


Κατηγορία:Έλληνες λόγιοι του 16ου αιώνα
Κατηγορία:Έλληνες συγγραφείς
Λουδοβίκος Ποδοκάταρος

Ο **Λουδοβίκος Ποδοκάταρος** ήταν Έλληνας λόγιος του 15ου αιώνα.

## Βιογραφικά στοιχεία
Γεννήθηκε περίπου το 1430 από ευγενείς γονείς στην Κύπρο. Εκπαιδεύτηκε στο πανεπιστήμιο της Πάδουα στο οποίο ύστερα χρημάτισε και πρύτανης. Μετέβη στη Ρώμη και ομολογώντας τον καθολικισμό χειροτονήθηκε επίσκοπος Καπύης, όπου δε και προήχθη καρδινάλιος.

Απεβίωσε το 1505.

## Πηγές
* 



Κατηγορία:Έλληνες λόγιοι του 15ου αιώνα
Κατηγορία:Κύπριοι λόγιοι
Κατηγορία:Έλληνες καρδινάλιοι
Κατηγορία:Έλληνες ιεράρχες
Στο φως της μέρας

Το ***Στο Φως της Μέρας*** είναι αμερικάνικη ταινία καταστροφής του 1996, σε σκηνοθεσία του Ρομπ Κοέν, με τους Σιλβέστερ Σταλόνε, Έιμι Μπρένεμαν και Βίγκο Μόρτενσεν.

## Πλοκή
Μετά από μια έκρηξη σε μια υποθαλάσσια σήραγγα που προκλήθηκε από τοξικά απόβλητα, οι επιζώντες παγιδεύονται στο τούνελ με ελάχιστα αποθέματα αέρα. Μοναδική τους ελπίδα είναι ο Κιτ Λατούρα, ένας άντρας ο οποίος είναι διατεθειμένος να ρισκάρει τη ζωή του για τις δικές τους.

## Παραπομπές


Κατηγορία:Αμερικανικές ταινίες της δεκαετίας 1990
Κατηγορία:Ταινίες του 1996
Κατηγορία:Ταινίες παραγωγής Universal Pictures
Κατηγορία:Αγγλόφωνες ταινίες
Κατηγορία:Αμερικανικές δραματικές θρίλερ ταινίες
Κατηγορία:Ταινίες γυρισμένες στο Νιου Τζέρσεϊ
Άνγκορ Βατ

thumb|right|300px|Η είσοδος στο ναό της Άνγκορ Βατ.
[thumb|right|300px|Η σημαία της [Καμπότζη|Καμπότζης που απεικονίζει το ναό της Άνγκορ Βατ.]]
Το **Άνγκορ Βατ** (Χμερ: អង្គរវត្ត. «Πόλη/Πρωτεύουσα των Ναών») είναι ένα σύμπλεγμα ναών που βρίσκεται στην περιοχή Άνγκορ της Καμπότζης. Πρόκειται για το μεγαλύτερο σε έκταση θρησκευτικό μνημείο, οποιασδήποτε θρησκείας στον κόσμο, καταλαμβάνοντας έδαφος 1,626 τ.χλμ. Χτίστηκε την περίοδο της Αυτοκρατορίας Χμερ ως Ινδουιστικός ναός αφιερωμένος στο θεό Βισνού, και σταδιακά, μέχρι τα τέλη του 12ου αιώνα, μετατράπηκε σε Βουδιστικός. Χτίστηκε για τον βασιλιά των Χμερ Σουριαβαρμάν Β΄ κατά τον 12ο αιώνα στη Γιασονταραπούρα (Χμερ: យសោធរបុរៈ, το σημερινό Άνγκορ), την πρωτεύουσα του κράτους του, ως κύριος ναός του κράτους και αργότερα μαυσωλείο. Ο ναός αφιερώθηκε στο Βισνού αντίθετα με τη «Σαϊβιστική» παράδοση, όπου οι ναοί αφιερώνονταν στο θεό Σίβα. Θεωρείται ένα από τα αριστουργήματα της αρχιτεκτονικής των Χμερ. Ο ναός αυτός αποτελεί σύμβολο για την Καμπότζη, αφού εμφανίζεται και στη σημαία της, καθώς και το κύριο τουριστικό αξιοθέατο της χώρας. 

## Ιστορία
Ο ναός χτίστηκε από τους Χμερ κατά την περίοδο της βασιλείας του Σουριαβαρμάν 2ου (1113-1150) και ήταν αφιερωμένη στο θεό Βισνού. Αργότερα η πόλη καταλύθηκε από τους Τσάμπα, έναν λαό που είχε εχθρικές σχέσεις με τους Χμερ. Ο τότε βασιλιάς των Χμερ Τζαγιαβαρμάν 7ος ονόμασε ως πρωτεύουσα την Άνγκορ Τομ, η οποία βρισκόταν λίγα χιλιόμετρα βόρεια. Κατά τον 13ο αιώνα, αφού η πόλη ανακαταλύφθηκε από τους Χμερ, ο βουδιστής βασιλιάς τους Σριντραβαρμάν, ο οποίος και ήταν μοναχός στη Σρι Λάνκα, έκανε ως επίσημη θρησκεία τον βουδισμό από τον ινδουισμό, όπως και την Άνγκορ Βατ ως έδρα εκείνης της θρησκείας. Κατά τον 20ο αιώνα, έγιναν εργασίες συντήρησης του ναού αυτού, οι οποίες ωστόσο διεκόπησαν κατά τον καμποτζιανό εμφύλιο πόλεμο και την κυριαρχία των Κόκκινων Χμερ μεταξύ 1970 και 1980. Ο ναός, επειδή αποτελεί σύμβολο της Καμπότζης, υπάρχει μέχρι και σήμερα ένταση με την Ταϊλάνδη σχετικά με το ποια χώρα πρέπει να έχει στην κατοχή της τον ναό. Τέλος, το 2003 ξέσπασαν επεισόδια στην Πνομ Πεν μετά από δήλωση Ταϊλανδέζας ηθοποιού που ισχυρίστηκε πως ο ναός ανήκει στην Ταϊλάνδη.

Κατηγορία:Ιστορία της Καμπότζης
Κατηγορία:Βουδιστικοί ναοί
Κατηγορία:Ινδουιστικοί ναοί

Κατηγορία:Μνημεία Παγκόσμιας Κληρονομιάς στην Ασία
Πρωτάθλημα καλαθοσφαίρισης Α1 εθνικής κατηγορίας ανδρών 1989-1990

Το **Πρωτάθλημα καλαθοσφαίρισης Α1 εθνικής κατηγορίας ανδρών 1989-1990** ξεκίνησε στις 29 Σεπτεμβρίου 1989, με την κανονική του περίοδο να ολοκληρώνεται στις 4 Απριλίου 1990. Η διαδικασία των πλέι-οφ διήρκεσε μέχρι τα μέσα Μαΐου, με τον Άρη να ανατρέπει την πρωτοπορία του ΠΑΟΚ λόγω του νέου συστήματος διεξαγωγής των πλέι οφ που ίσχυσε μόνο για τη συγκεκριμένη χρονιά  και να κατακτά τον ένατο τίτλο της ιστορίας του και έκτο συνεχόμενο.

Ο Νίκος Γκάλης αναδείχθηκε πρώτος σκόρερ του πρωταθλήματος για δέκατη συνεχόμενη χρονιά, με 893 πόντους σε 22 αγώνες.

## Κανονική Περίοδος
### Βαθμολογία

### Αποτελέσματα

## Φάιναλ Φορ
Οι τέσσερις πρώτες ομάδες αγωνίστηκαν στο φάιναλ φορ για την ανάδειξη του πρωταθλητή. Μετέφεραν τους βαθμούς από τους μεταξύ τους αγώνες στην κανονική περίοδο, κι αγωνίστηκαν σε δύο γύρους (σύνολο έξι αγώνων). Ο Άρης ξεκίνησε με 11 βαθμούς (5-1 νίκες), ο ΠΑΟΚ με 10 (4-2), ο Πανιώνιος με 8 (2-4) και ο Ηρακλής με 7 (1-5).

## Αγώνες για το κύπελλο Κόρατς
Συμμετείχαν οι έξι ομάδες που κατέλαβαν τις θέσεις 5-10 στην Α1, καθώς και οι δύο πρώτες του πρωταθλήματος της Α2. Χωρίστηκαν σε δύο ομίλους των τεσσάρων ομάδων, κι αγωνίστηκαν σε δύο γύρους (σύνολο έξι αγώνων), ξεκινώντας με 0 βαθμούς. Ο πρώτος κάθε ομίλου πήρε την πρόκριση για το κύπελλο Κόρατς.

### Α' όμιλος

### Β' όμιλος

## Τελική κατάταξη

## Κορυφαίοι αθλητές

## Παραπομπές


## Πηγές
*Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 220
*Συλλογικό, Οδηγός Α1 1993−94, Έκδοση Galanis Sports Data, Αθήνα 1994, σελίδες 192, 193
*Ψηφιακό αρχείο της ΕΟΚ
*εφ. Αθλητική Ηχώ



Κατηγορία:Α1 εθνική κατηγορία καλαθοσφαίρισης ανδρών
Πρωταθλημα Ελλαδος Α1 Ανδρων 1989 1990
Πρωταθλημα Ελλαδος Α1 Ανδρων 1989 1990
Πρωτάθλημα καλαθοσφαίρισης Α1 εθνικής κατηγορίας ανδρών 1990-1991

Το πρωτάθλημα καλαθοσφαίρισης της σεζόν 1990/1991 ήταν ένα από τα συναρπαστικότερα όλων των εποχών, λόγω της δραματικής εξέλιξης της τελικής σειράς αγώνων για την ανάδειξη του πρωταθλητή Ελλάδος, ανάμεσα στον Άρη και τον ΠΑΟΚ.  Στους αγώνες της κανονικής περιόδου οι δύο ομάδες ισοβάθμησαν στην πρώτη θέση του πρωταθλήματος με 20 νίκες και 2 ήττες ο καθένας, με τον Άρη να κατακτά την πρώτη θέση λόγω των μεταξύ τους αποτελεσμάτων. Ο ΠΑΟΚ ηττήθηκε στην κανονική περίοδο μόνο από τον Άρη στις δύο μεταξύ τους αναμετρήσεις, ενώ ο Άρης γνώρισε τις δύο ήττες του από τον Πανιώνιο με 89-84 την 5η Ιανουαρίου του 1991 και από την ΑΕΚ με 92-90 την 16η Φεβρουαρίου του ίδιου έτους.
Το πρωτάθλημα αυτό ήταν το δέκατο και τελευταίο μέχρι σήμερα για την ομάδα του Άρη. Πρώτος σκόρερ του πρωταθλήματος αναδείχθηκε ο Νίκος Γκάλης με 813 πόντους (Μ.Ο. 36,95) για ενδέκατη συνεχόμενη χρονιά.

**Πρωταθλητής:** Άρης

## Κανονική Περίοδος
### Βαθμολογία

*Η ΑΕΚ έχει 1 μηδενισμό.

### Αποτελέσματα

* Ο αγώνας ΑΕΚ-ΠΑΟΚ διεκόπη στο ημίχρονο εις βάρος της γηπεδούχου που μηδενίστηκε, λόγω ρίψης αντικειμένων από τους οπαδούς της που είχαν αποτέλεσμα τον τραυματισμό του β' διαιτητή. Το σκορ που είχε διαμορφωθεί ως την διακοπή παρέμεινε ως τελικό.

## Πλέι οφ, θέσεις 1-4
Όλες οι σειρές κρίθηκαν στις 4 νίκες, συμπεριλαμβανομένων των αγώνων της κανονικής περιόδου. Έγινε και ένας μονός αγώνας για τις θέσεις 3-4.
### Ημιτελικοί

### Μικρός τελικός

### Μεγάλος τελικός

#### Οι τελικοί



**Οι δύο αναμετρήσεις κρίθηκαν στην παράταση*

## Πλέι οφ Κόρατς
Οι έξι ομάδες που κατέλαβαν τις θέσεις 5-10, αγωνίστηκαν σε δύο ακόμα γύρους μεταξύ τους (10 αγώνες), μεταφέροντας τα μεταξύ τους αποτελέσματα από την κανονική περίοδο. Το Περιστέρι ξεκίνησε με 17 βαθμούς (7-3 νίκες), ο ΠΑΟ και η ΑΕΚ με 16 (6-4), ο Ολυμπιακός με 15 (5-5), ο Παπάγου με 14 (4-6) και το Παγκράτι με 12 (2-8)

### Βαθμολογία

### Αποτελέσματα

## Τελική κατάταξη

## Κορυφαίοι αθλητές

## Παραπομπές


## Πηγές
*Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 221
*Συλλογικό, Οδηγός Α1 1993−94, Έκδοση Galanis Sports Data, Αθήνα 1994, σελίδες 194, 195
*Ψηφιακό αρχείο της ΕΟΚ
*εφ. Αθλητική Ηχώ

Κατηγορία:Α1 εθνική κατηγορία καλαθοσφαίρισης ανδρών
Πρωταθλημα Ελλαδος Α1 Ανδρων 1990 1991
Πρωταθλημα Ελλαδος Α1 Ανδρων 1990 1991
Πρωτάθλημα καλαθοσφαίρισης Α΄ εθνικής κατηγορίας ανδρών 1978-1979

Το πρωτάθλημα Α' εθνικής κατηγορίας μπάσκετ 1978/79 ξεκίνησε στις αρχές Νοεμβρίου του 1978 και έληξε στις 11 Μαρτίου του 1979. Τον τίτλο κατέκτησε η ομάδα του Άρη για πρώτη φορά μετά το 1930. Πρωτεργάτης της επιτυχίας αυτής ήταν ο Χάρης Παπαγεωργίου, ο οποίος αναδείχθηκε και πρώτος σκόρερ του πρωταθλήματος με 924 πόντους σε 25 αγώνες (Μ.Ο.: 37). Άξιο αναφοράς είναι το ότι αυτή η χρονιά είναι η πρώτη του Γιάννη Ιωαννίδη σαν προπονητής της ομάδος του Άρη, μετά από μια επιτυχημένη καριέρα ως παίκτης της ομάδας από το 1961 ως το 1978.

## Γήπεδα
Τιμωρίες αποκλεισμού της έδρας επιβλήθηκαν σε Ιωνικό (τριών αγώνων, του επιβλήθηκε μετά το τέλος της προηγούμενης σεζόν) και έξι αγώνων στον Ολυμπιακό μετά τα επεισόδια στον αγώνα με τον Άρη. Έσπερος και Τρίτων δεν διέθεταν σταθερή έδρα, και αγωνίστηκαν σε διάφορα γήπεδα της Αττικής. Οι έδρες των ομάδων: 
* Αλεξάνδρειο Μέλαθρο: Άρης, Δημόκριτος, Ηρακλής, ΠΑΟΚ. 
* Κλειστό Ιωνικού Ν. Φιλαδέλφειας: Πανελλήνιος
* Κλειστό Λεωφόρου Αλεξάνδρας: Παναθηναϊκός
* Κλειστό Μίλωνα: Πανιώνιος
* Κλειστό Νίκαιας "Πλάτων": Ιωνικός
* Κλειστό Πειραιώς "Παπαστράτειο": Ολυμπιακός
* Κλειστό Σπόρτιγκ: Σπόρτιγκ, ΑΕΚ
* Κλειστό Αμαρουσίου "Σπύρος Λούης": Μαρούσι

## Τελική βαθμολογία

*Σημείωση: Ο Ολυμπιακός έχει 1 μηδενισμό στον αγώνα με τον Άρη που διεκόπη.

### Αγώνας κατάταξης
Λόγω ισοβαθμίας στην έκτη θέση που καθόριζε τη συμμετοχή στο ευρωπαϊκό κύπελλο Κόρατς, διεξήχθη αγώνας μπαράζ:

## Σύνθεση Άρη
;Αθλητές:
Χάρης Παπαγεωργίου, Βαγγέλης Αλεξανδρής, Βασίλης Παραμανίδης, Λάζαρος Βορεάδης, Διονύσης Ανανιάδης, Στέλιος Καλαντίδης, Σταύρος Χωλόπουλος, Δημήτρης Νάστος, Διαμαντής Σκόνδρας, Τάσος Σπάρταλης, Μιχάλης Σπηλιώτης, Κώστας Στυλιανού, Ισαάκ Δεγεμερτζής, Στράτος Βαμβακούδης
;Προπονητής:

Γιάννης Ιωαννίδης

## Πηγές
*Ψηφιακό αρχείο της ΕΟΚ
*Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 212
*εφημερίδα Αθλητική Ηχώ
*εφημερίδα Μακεδονία



Κατηγορία:Α εθνική κατηγορία καλαθοσφαίρισης ανδρών
Πρωταθλημα Ελλαδος Α Ανδρων 1978 1979
Πρωταθλημα Ελλαδος Α Ανδρων 1978 1979
Πρωτάθλημα καλαθοσφαίρισης Α΄ εθνικής κατηγορίας ανδρών 1980-1981

Το πρωτάθλημα μπάσκετ ανδρών της περιόδου 1980–81 ήταν η 18η διοργάνωση από την καθιέρωση της Α' Εθνικής. Διεξήχθη με τη συμμετοχή δεκατεσσάρων ομάδων, οκτώ από την Αττική, τεσσάρων από τη Θεσσαλονίκη και δύο επαρχιακών συλλόγων. Πρωταθλητής αναδείχθηκε ο Παναθηναϊκός για 17η φορά στην ιστορία του. Συνδιεκδικητές του τίτλου ήταν ο Ολυμπιακός και ο Άρης οι οποίοι περιορίστηκαν στη δεύτερη και τρίτη θέση, αντίστοιχα. Πρώτος σκόρερ αναδείχθηκε για πρώτη από τις έντεκα συνεχόμενες χρονιές που το κατάφερε, ο Νίκος Γκάλης, πετυχαίνοντας ταυτόχρονα ρεκόρ πόντων σε μία σεζόν για το ελληνικό πρωτάθλημα (1143 πόντοι σε 26 αγώνες, Μ.Ο. 44,0).

## Τελική βαθμολογία

## Κορυφαίοι σκόρερ

## Ο πρωταθλητής Παναθηναϊκός
* Προπονητής: Κώστας Πολίτης
* Απόστολος Κόντος, Τάκης Κορωναίος, Ντέιβιντ Στεργάκος, Δημήτρης Κοκολάκης, Κυριάκος Βίδας, Ανδρέας Παπαντωνίου, Γιώργος Κατσίνης, Νίκος Γκαρός, Ιωάννης Γεωργανάς, Μέμος Ιωάννου, Μανώλης Καλογερόπουλος, Μεταξάς

## Ο αγώνας Ιωνικού - Άρη
Στις 24 Ιανουαρίου του 1981  διεξήχθη ο αγώνας μεταξύ του Ιωνικού Νίκαιας και του Άρη που έληξε με σκορ 114-113 υπέρ του Άρη και υπήρξε ένας από τα πιο αξιομνημόνευτους αγώνες της εποχής. Ο Νίκος Γκάλης σημείωσε 62 πόντους για τον Άρη και ο Παναγιώτης Γιαννάκης 73 για τον Ιωνικό.

* Ιωνικός: Γιαννάκης 73, Γουργιώτης 14, Νυδριώτης 12, Αλεξανδρίδης 10, Μπεζαντάκος 2, Κατσαφάδος, Πετρίδης 2, Μπολάτογλου, Λάζαρης, Μίσσας.
* Άρης: Γκάλης 62, Στυλιανού 21, Παραμανίδης 14, Σκόνδρας 8, Ρωμανίδης 5, Ανανιάδης 2, Βαμβακούδης 2, Τσαχτάνης, Νάστος, Οικονόμου.

## Παραπομπές


## Πηγές
*Ψηφιακό αρχείο της ΕΟΚ
*Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 214
*Ετήσια Αθλητική Επιθεώρηση «Ματιές στα Σπορ», Νο 19, Ιανουάριος 1982, σελίδες 42-43
*"Αλμανάκ 1984" Διεθνή και Εσωτερικά Γεγονότα για το 1981-1982-1983, σελίδες 268-269
*εφημερίδα "Αθλητική Ηχώ"
*εδημερίδα "Μακεδονία"



Κατηγορία:Α εθνική κατηγορία καλαθοσφαίρισης ανδρών
Πρωταθλημα Ελλαδος Α Ανδρων 1980 1981
Πρωταθλημα Ελλαδος Α Ανδρων 1980 1981
Πρωτάθλημα καλαθοσφαίρισης Α΄ εθνικής κατηγορίας ανδρών 1984-1985

Το πρωτάθλημα μπάσκετ ανδρών της περιόδου 1984–85 ήταν η 22η διοργάνωση της Α' Εθνικής. Διεξήχθη με τη συμμετοχή δεκατεσσάρων ομάδων, οκτώ από την Αττική, τριών από τη Θεσσαλονίκη και τριών επαρχιακών ομάδων.

Πρωταθλητής αναδείχθηκε ο Άρης, με τον προηγούμενο πρωταθλητή Παναθηναϊκό να μένει στην τρίτη θέση. Η μονη ήττα του Άρεως προήλθε από το επεισοδιακό επαναληφθέν ματς με τον Πανιώνιο στη Νέα Σμύρνη. Αυτό ήταν το τέταρτο πρωτάθλημα που κατέκτησε ο Άρης και το πρώτο από μία σειρά επτά συνεχόμενων μέχρι το 1991. Αξιοσημείωτο είναι επίσης, ότι αυτή ήταν η πρώτη σεζόν που πραγματοποίησε με την ομάδα του Άρεως ο Παναγιώτης Γιαννάκης, ο οποίος μεταγράφηκε το καλοκαίρι του 1984 στην ομάδα της Θεσσαλονίκης από τον Ιωνικό Νίκαιας. Ο Άρης επιβεβαίωσε την κυριαρχία του και στο κύπελλο Ελλάδας, κατακτώντας το για πρώτη φορά στην ιστορία του, κάνοντας παράλληλα και το πρώτο του "νταμπλ".

## Τελική βαθμολογία

### Αγώνας κατάταξης
Οι ΓΣ Περιστερίου και ΓΣ Λάρισας που ισοβάθμησαν στην 12η θέση, έδωσαν αγώνα μπαράζ για να αναδειχθεί η ομάδα που θα παρέμενε στην Α' Εθνική. Η ηττημένη ομάδα της Λάρισας γνώρισε τον υποβιβασμό.

## Κορυφαίοι σκόρερ
Πρώτος σκόρερ του πρωταθλήματος αναδείχθηκε για πέμπτη συνεχόμενη χρονιά ο Νίκος Γκάλης με 891 συνολικά πόντους (Μ.Ο. 34,2).

## Ο πρωταθλητής Άρης
* Προπονητής: Γιάννης Ιωαννίδης
* Νίκος Γκάλης, Παναγιώτης Γιαννάκης, Νίκος Φιλίππου, Μιχάλης Ρωμανίδης, Γιώργος Δοξάκης, Δημήτρης Νάστος, Γρηγόρης Χριστοφάκης, Πέτρος Σταμάτης, Βασίλης Παραμανίδης, Τάσος Τσιτάκης, Δημήτρης Κοκολάκης, Γιάννης Μαντόπουλος

## Πηγές
*Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 216
*εφ. Αθλητική Ηχώ



Κατηγορία:Α εθνική κατηγορία καλαθοσφαίρισης ανδρών
Πρωταθλημα Ελλαδος Α Ανδρων 1984 1985
Πρωταθλημα Ελλαδος Α Ανδρων 1984 1985
Πρωτάθλημα καλαθοσφαίρισης Α1 εθνικής κατηγορίας ανδρών 1987-1988

Το πρωτάθλημα μπάσκετ της περιόδου 1987–88 ήταν το 2ο ως *Α1 Εθνικής κατηγορίας* και το 25ο από καταβολής της *Α' Εθνικής κατηγορίας*. Πρωταθλητής αναδείχθηκε για τέταρτη συνεχόμενη χρονιά και για έβδομη συνολικά, ο Άρης. Ήταν το τρίτο συνεχόμενο πρωτάθλημα που κατέκτησε αήττητη η ομάδα της Θεσσαλονίκης. Πρώτος σκόρερ αναδείχθηκε για όγδοη συνεχόμενη σεζόν ο Νίκος Γκάλης με 650 πόντους (Μ.Ο.: 36,1). Ήταν η πρώτη χρονιά από το 1985 που ο Άρης γνώρισε ανταγωνισμό από τον αιώνιο αντίπαλο του ΠΑΟΚ, για την πρώτη θέση.

## Κανονική περίοδος
### Βαθμολογία

### Αποτελέσματα

## Πλέι οφ
Στα πλέι οφ μεταφέρθηκαν τα αποτελέσματα της κανονικής περιόδου, και οι σειρές κρίθηκαν στις 3 νίκες. Οι αγώνες των πλέι οφ ξεκίνησαν στις 30 Μαρτίου και ολοκληρώθηκαν στις 27 Απριλίου.
### Προημιτελικοί και πλέι άουτ
Οι νικητές συνέχισαν στους ημιτελικούς, ενώ οι ηττημένοι συνέχισαν στα πλέι οφ για την έξοδο στο κύπελλο Κόρατς. Στο ζευγάρι των πλέι άουτ μεταξύ Πανελληνίου-Ηλυσιακού ο νικητής συνέχισε στα πλέι οφ για την έξοδο στο κύπελλο Κόρατς, ενώ ο ηττημένος υποβιβάστηκε στην Α2.

### Ημιτελικοί

### Τελικοί

## Πλέι οφ για το κύπελλο κόρατς
Στα πλέι οφ για το κύπελλο Κόρατς βρέθηκαν πέντε ομάδες της Α1 (οι ηττημένες των προημιτελικών και ο νικητής των πλέι άουτ) και οι τρεις πρώτες ομάδες της Α2 κατηγορίας, διεκδικώντας δύο θέσεις. Οι σειρές κρίθηκαν στις 2 νίκες, με εξαίρεση το μοναδικό ζευγάρι ομάδων της Α1 (Ολυμπιακός-Ηρακλής), το οποίο κρίθηκε στις 3 νίκες συμπεριλαμβανομένων των αγώνων της κανονικής περιόδου. 

Το ζευγάρι Πανελλήνιος-Φίλιππος λειτούργησε και ως αγώνες διαβάθμισης, με το νικητή να κερδίζει μία θέση στην Α1 της επόμενης περιόδου. Ο Φίλιππος επικράτησε του Πανελληνίου και πήρε τη θέση του. 

Αντιθέτως ο τρίτος της Α2 ΓΣ Περιστερίου που αντιμετώπισε τον Παναθηναϊκό, δεν είχε τη δυνατότητα να τον αντικαταστήσει στην Α1 ακόμα κι αν επικρατούσε στη σειρά αγώνων τους, μπορούσε όμως να κερδίσει τη συμμετοχή του στο κύπελλο Κόρατς.

### Α' φάση

### Β' φάση
Οι νικητές της Β' φάσης προκρίθηκαν στο κύπελλο Κόρατς.

## Τελική κατάταξη

## Κορυφαίοι αθλητές

## Παραπομπές


## Πηγές
*Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 218
*Συλλογικό, Οδηγός Α1 1993−94, Έκδοση Galanis Sports Data, Αθήνα 1994, σελίδες 188, 189
*εφημερίδα Αθλητική Ηχώ
*sentragoal.gr Ο Γκάλης... κρατάει ακόμα!



Κατηγορία:Α1 εθνική κατηγορία καλαθοσφαίρισης ανδρών
Πρωταθλημα Ελλαδος Α1 Ανδρων 1987 1988
Πρωταθλημα Ελλαδος Α1 Ανδρων 1987 1988
Πανεπιστήμιο Ναντσίνγκ

Το **Πανεπιστήμιο Ναντσίνγκ** (κινεζικά: 南京大學 πίνγιν: Nánjīng Dàxué, κοινώς 南大, Nándà), είναι εθνικό πανεπιστήμιο της Κίνας που βρίσκεται στην Ναντσίνγκ. Θεωρείται ένα από τα καλύτερα και πιο εκλεκτικά πανεπιστήμια της Κίνας και είναι μέλος του Συνδέσμου C9, συνδέσμου των 9 κορυφαίων κινεζικών πανεπιστημίων. Έγινε σύγχρονο πανεπιστήμιο στις αρχές του 1920. Από τα 1107 μέλη της Κινεζικής Ακαδημίας Επιστημών, 210 προέρχονται από το Πανεπιστήμιο της Ναντσίνγκ.

Το Πανεπιστήμιο Ναντσίνγκ είναι το πανεπιστήμιο που πρωταγωνίστησε στην εισαγωγή της αρχαίας Ελληνικής Φιλοσοφίας στην Κίνα. Αρχικά κυρίως αυτό πραγματοποιήθηκε από ακαδημαϊκούς του 學衡派 (Xueheng School).

Ο 陳忠寰 (陳康, Chen Chung-hwan), ένας πρώην καθηγητής του πανεπιστημίου Ναντζίνγκ, είναι διάσημος φιλόσοφος, μελετητής της αρχαίας Ελληνικής Φιλοσοφίας και της δυτικής φιλοσοφίας.

## Εξωτερικοί σύνδεσμοι
* 



Ναντσινγκ
Blender Foundation

Το **Ίδρυμα Blender** (στα Αγγλικά *Blender Foundation*) είναι ένας μη κερδοσκοπικός οργανισμός υπεύθυνος για την ανάπτυξη του ελεύθερου προγράμματος μοντελοποιήσης Blender.

Το ίδρυμα είναι γνωστό για την παραγωγή των ταινιών κινούμενων σχεδίων μικρού μήκους *[[Elephants Dream]]* (2006), *[[Big Buck Bunny]]* (2008) και *[[Sintel]]* (2010).
## Στόχοι
Πρόεδρος του ιδρύματος είναι ο Ton Roosendaal, ο αρχικός προγραμματιστής του Blender. Το ίδρυμα χρηματοδοτείται από δωρεές οι οποίες χρησιμοποιούνται για την απασχόληση του Τοn Roosendaal ως κυρίως προγραμματιστής του έργου. Το ίδρυμα έχει δηλώσει πως ο κύριος στόχος του είναι: «να δώσει γενικά στην παγκόσμια κοινότητα του Ίντερνετ πρόσβαση στην 3Δ τεχνολογία με πυρήνα το Blender».

Όπως και ο ιδιοκτήτης της ιστοσελίδας του Blender, το ίδρυμα παρέχει διάφορα μέσα για την υποστήριξη της κοινότητας που σχηματίζονται γύρω από τη χρήση και την ανάπτυξη του Blender. Συγκεκριμένα, διοργανώνει μια ετήσια Διάσκεψη Blender στο Άμστερνταμ, για να συζητήσουν τα σχέδια για το μέλλον του Blender, καθώς και στελεχώνει ένα περίπτερο για να εκπροσωπεί το Blender στο SIGGRAPH, ένα μεγαλύτερο συνέδριο σχετικά με τα γραφικά υπολογιστών γενικότερα.
## Ανοιχτά έργα
Το ίδρυμα Blender έχει οργανώσει κάποια ανοιχτά έργο συμπεριλαμβανομένου μερικών δωρεάν ταινιών κινουμένων σχεδίων μικρού μήκους και ένα ελεύθερο βιντεοπαιχνίδι.

Στις 18 Μαΐου 2006, το ανοικτό έργο ταινίας του ιδρύματος κυκλοφόρησε την πρώτη ταινία της, το Elephants Dream.

Στις 10 Απριλίου 2008, το ίδρυμα κυκλοφόρησε τη τελευταία ταινία του, το Big Buck Bunny.  Με βάση την ταινία, το ίδρυμα κυκλοφόρησε το πρώτο του ανοιχτό έργο βιντεοπαιχνιδιού, το Yo Frankie! τον Νοέμβριο του 2008.

## Παραπομπές


## Εξωτερικοί σύνδεσμοι

* Επίσημος ιστότοπος

Κατηγορία:Ελεύθερο λογισμικό
Χιμπαντζής ο κοινός

Ο **Χιμπαντζής ο κοινός** (*Pan troglodytes* - *Παν ο τρωγλοδύτης*) είναι πρωτεύον της οικογένειας των ανθρωποειδών. Αν και συχνά αποκαλείται απλά χιμπαντζής, τεχνικά αυτός ο όρος χρησιμοποιείται για να περιγράψει κάθε είδος του γένους Παν (Pan), δηλαδή τον κοινό χιμπαντζή και τον Μπονόμπο ή Πυγμαίο Χιμπαντζή (*Pan paniscus* - *Παν ο πανίσκος*).

## Ταξινομία
Πρόσφατες έρευνες στο DNA του Μπονόμπο και του κοινού Χιμπαντζή υποστηρίζουν πως η εξελικτική πορεία των δύο ειδών διαχωρίστηκε περίπου ένα εκατομμύριο χρόνια πριν. Ο τελευταίος κοινός πρόγονος όλων των χιμπαντζήδων με τον άνθρωπο έζησε περίπου έξι εκατομμύρια χρόνια πριν. Επειδή κανένα άλλο είδος εκτός του ανθρώπου δεν επέζησε κατά την ανθρώπινη εξέλιξη στο γένος Homo, τα δύο είδη των χιμπαντζήδων αποτελούν τους πιο στενούς εξελικτικούς συγγενείς του ανθρώπου. Το γένος των χιμπαντζήδων, Παν, διαχωρίστηκε από το γένος των Γορίλων επτά εκατομμύρια χρόνια πριν.

## Υποείδη
Υπάρχουν πολλά διαφορετικά υποείδη κοινού Χιμπαντζή:

* Κεντρικός Χιμπαντζής, *Pan troglodytes troglodytes*, στο Καμερούν, τη Κεντροαφρικανική Δημοκρατία, την Ισημερινή Γουινέα και τη Λαϊκή Δημοκρατία του Κονγκό
*
Δυτικός Χιμπαντζής, *Pan troglodytes verus*, στη Γουινέα, το Μαλί, τη Σιέρα Λεόνε, τη Λιβερία, την Ακτή Ελεφαντοστού, την Γκάνα και τη Νιγηρία.
*Χιμπαντζής Νιγηρίας-Καμερούν, *Pan troglodytes vellerosus*, στη Νιγηρία και το Καμερούν
*Ανατολικός Χιμπαντζής, *Pan troglodytes schweinfurthii*, στη Κεντροαφρικανική Δημοκρατία, το Σουδάν, τη Λαϊκή Δημοκρατία του Κονγκό, την Ουγκάντα, τη Ρουάντα, την Τανζανία, το Μπουρουντί και τη Ζάμπια.

## Ανατομία και φυσιολογία
Οι ενήλικες στη φύση έχουν βάρος μεταξύ 40 και 65 κιλών. Τα αρσενικά έχουν ύψος 1,6 μέτρα και τα θηλυκά 1,3 μέτρα. Το τρίχωμα τους είναι μαύρο και το πρόσωπο, οι παλάμες, οι πατούσες και τα δάχτυλα είναι άτριχα. Οι αντίχειρες τους είναι αντιτάξιμοι, γεγονός που τους επιτρέπει να κάνουν κινήσεις των άνω άκρων με ακρίβεια.

## Παραπομπές


## Εξωτερικοί σύνδεσμοι

* 

μικρογραφία|Μέρη όπου συναντιέται ο χιμπατζής ο κοινός

Κατηγορία:Ανθρωπίδες
Κατηγορία:Θηλαστικά της Αφρικής
Τζωρτζ Μπιουκάναν

Ο **Τζωρτζ Μπιουκάναν** (*George Buchanan*, Φεβρουάριος 1506 - 28 Σεπτεμβρίου 1582) ήταν Σκωτσέζος ιστορικός και ουμανιστής λόγιος.

## Βιογραφικό
Γεννήθηκε το 1506 στο Κίλερν της Σκωτίας. Δίδαξε λατινικά στο κολέγιο Σαιντ-Μπαρμπ στο Παρίσι όπου είχε σπουδάσει. Με το Franciscanus et fratres (1527) και το Somnium (1535) επιτέθηκε με δριμύ τρόπο κατά των Φραγκισκανών, με αποτέλεσμα να κατηγορηθεί ως αιρετικός και να φυλακιστεί. 

Αφού απέδρασε, κατέφυγε στο Μπορντώ και δίδαξε στο κολέγιο Gyenne όπου μεταξύ των μαθητών του ήταν και ο Μισέλ ντε Μονταίν. Μετέφρασε την Άλκηστη και τη Μήδεια του Ευριπίδη στα Λατινικά και έγραψε πρωτότυπα δράματα όπως το Baptistes και Hepthes στα οποία καυτηρίαζε την τυραννία. Κατηγορήθηκε ξανά ως αιρετικός το 1547, ενώ δίδασκε σε πορτογαλικό πειραματικό σχολείο και κλείστηκε σε μοναστήρι για σωφρονισμό και επανεκπαίδευση. Ενώ ήταν έγκλειστος συνέθεσε παράφραση των Ψαλμών που για πολύ καιρό χρησιμοποιήθηκε για τη διδασκαλία των λατινικών στη Σκωτία. 

Απελευθερώθηκε το 1552 και παρέμεινε στη Γαλλία για ορισμένο διάστημα υπηρετώντας ως παιδαγωγός. Τότε έγραψε το De spaere (1555), ένα λατινικό ποίημα σε πέντε βιβλία και ένα ποίημα για το γάμο της βασίλισσας της Σκωτίας, Μαρίας Στιούαρτ με το Φραγκίσκο Β΄ της Γαλλίας, το Epithalamium (1558). Το 1561 επέστρεψε στη Σκωτία. Αν και αρχικά ήταν υποστηρικτής της Μαρίας Στιούαρτ, μετά τη δολοφονία του δευτέρου συζύγου της, του λόρδου Ντάρνλεϊ, το 1567 έγινε δριμύτατος εχθρός της. Συνέβαλε στη σύνταξη της εναντίον της κατηγορίας και υποστήριξε την Ελισάβετ Α' της Αγγλίας μετά την εκτέλεσή της. Υπήρξε παιδαγωγός του νεαρού βασιλιά Ιακώβου ΣΤ' (μετέπειτα Ιακώβου Α' της Αγγλίας) και απέκτησε και άλλα αξιώματα. 

Το 1579 έγραψε, σε μορφή διαλόγου, το σπουδαιότερο από τα πολιτικά του συγγράμματα, το De jure regni apud Scotos, που αποτελεί υποστήριξη της περιορισμένης μοναρχίας. Πριν πεθάνει το 1582 ολοκλήρωσε το Rerum Scoticarum Historia που αποτελεί καταγραφή της ιστορία της Σκωτίας από την εποχή του μυθικού Φέργκους.

## Παραπομπές


## Πηγή

* Εγκυκλοπαίδεια Πάπυρος Λαρούς Μπριτάννικα, τ.37

Κατηγορία:Σκωτσέζοι
Κατηγορία:Λόγιοι
Κατηγορία:Ουμανιστές
Κυβέρνηση Διομήδη Κυριακού 1863

Η **Κυβέρνηση Διομήδη Κυριακού** (ή σύμφωνα με την τότε ορολογία **Υπουργείον Διομήδους Κυριακού**), (Μάρτιος-Απρίλιος 1863), ορίστηκε από την πλειοψηφία της Β' Εθνικής των Ελλήνων Συνέλευσης στις 27 Μαρτίου 1863 όταν η κυβέρνηση του Ζηνοβίου Βάλβη έχασε την εμπιστοσύνη της Συνέλευσης. . 

## Σύνθεση υπουργικού συμβουλίου
* «*Πρόεδρος υπουργικού συμβουλίου*»: Διομήδης Κυριακός, *(πληρεξ. [[Σπέτσες|Σπετσών]])*

* «*Επί των Εξωτερικών* υπουργός»: Θεόδωρος Δηλιγιάννης, *(πληρεξ. [[Καρύταινα|Καρύταινας Γορτυνίας]])*
* «*Επί των Εσωτερικών* υπουργός»:  Γεώργιος Πετιμεζάς, *(πληρεξ. [[Καλάβρυτα|Καλαβρύτων]])*
* «*Επί των Οικονομικών* υπουργός»: Αλέξανδρος Κουμουνδούρος, *(πληρεξ. [[Νομός Μεσσηνίας|Μεσσήνης]])*
* «*Επί των Στρατιωτικών* υπουργός»:  Δημήτριος Μπότσαρης, *(πληρεξ. [[Ναύπακτος|Ναυπακτίας]])*
* «*Επί της Δικαιοσύνης* υπουργός»: Ιωάννης Παλαιολόγος, *(πληρεξ. [[Σύρος|Σύρου]])*
* «*Επί των Εκκλησιαστικών και της Δημοσίας εκπαιδεύσεως* υπουργός: Δημήτριος Καλλιφρονάς, *(πληρεξ. [[Αττική|Αττικής]])*
* «*Επί των Ναυτικών* υπουργός»: Νικόλαος Βουδούρης ή Μπουντούρης, *(πληρεξ. [[Χαλκίδα|Χαλκίδος]])*

## Σημειώσεις


1863 03
Κατηγορία:1863
18
Audi RS2

To **Audi RS2 Avant** ήταν ένα σπορ αυτοκίνητο υψηλών επιδόσεων, που παρήχθη από τη γερμανική αυτοκινητοβιομηχανία Audi, από τον Mάρτιο του 1994 έως τον Ιούλιο του 1995. Βασίστηκε στο Audi 80 Avant (έκδοση station wagon) και ήταν τότε η ισχυρότερη και ταχύτερη έκδοση της παλέτας του μοντέλου. Μάλιστα ήταν και το πρώτο χρονολογικά μοντέλο της εταιρείας που χρησιμοποίησε το ακρωνύμιο **«RS»**. Εξελίχθηκε από κοινού με την Porsche, με αποτέλεσμα να αναφέρεται συχνά και ως **Audi - Porsche RS2 Avant**. Κατασκευάστηκε στο εργοστάσιο της εταιρείας στη Στουτγκάρδη, σε μόλις 2.891 αντίτυπα. Σήμερα θεωρείται ως κλασικό μοντέλο, με μεγάλη ζήτηση και υψηλές τιμές ως συλλεκτικό.

## Αμάξωμα
thumb|left|Το πίσω μέρος του Audi RS2 Avant της απέναντι λεζάντας.

Το RS2 διαθέτει το ίδιο αμάξωμα με το 80 Avant. Λόγω όμως της συνεργασίας της Audi με την Porsche, χρησιμοποιήθηκαν ορισμένα στοιχεία από μοντέλα της δεύτερης. Οι ζάντες αλουμινίου 17 ιντσών Carrera Cup προερχόταν από την Porsche 911 και για την ακρίβεια από τη γενιά Porsche 964, με ελαστικά διαστάσεων 245/40, ενώ οι καθρέφτες και οι προφυλακτήρες ήταν στο στιλ της Porsche 993. Στο πίσω μέρος, η θέση για την πινακίδα μεταφέρθηκε χαμηλότερα στον προφυλακτήρα από την πίσω πόρτα, όπου τοποθετήθηκε μία ανακλαστική λωρίδα κατά μήκος της. Το αμάξωμα χαμήλωσε κατά 40 χιλιοστά σε σχέση με το 80 Avant, λόγω της βελτιωμένης ανάρτησης. Στη γρίλια και στο πίσω μέρος τοποθετήθηκε νέο σήμα **RS2** όπου αναφερόταν και το όνομα «Porsche». Βελτιωμένα ήταν και τα φρένα, τα οποία ήταν τετραπίστονα και προέρχονταν από την Porsche 968 Clubsport.

## Κινητήρας και μετάδοση

Το μηχανικό σύνολο του RS2 βασίστηκε σε αυτό του Audi S2. Ο κινητήρας είναι πεντακύλινδρος σε σειρά (I5) 2.2 λίτρων, 20-βάλβιδος με τούρμπο. Η Porsche έκανε τις απαραίτητες βελτιώσεις ώστε να αυξηθεί η απόδοση του κινητήρα. Συγκεκριμένα, τοποθετήθηκαν μεγαλύτερο τούρμπο, μεγαλύτερο intercooler, μπεκ ηλεκτρονικού ψεκασμού καυσίμου μεγαλύτερης παροχής, πιο ελεύθερα συστήματα εισαγωγής και εξαγωγής, ενώ επανασχεδιάστηκαν και οι εκκεντροφόροι. Αποτέλεσμα όλων αυτών των αλλαγών, ήταν η αύξηση της ισχύος στους 315 ίππους, από 230 hp στο S2.

Σε ότι αφορά τη μετάδοση, γινόταν μέσω ενός μηχανικού κιβωτίου 6 σχέσεων από το S2, με ενισχυμένη την πρώτη σχέση λόγω των αυξημένων απαιτήσεων του κινητήρα. Η κίνηση μεταδίδεται και στους 4 τροχούς, μέσω της γνωστής τετρακίνησης της Audi **quattro**.

### Τεχνικά χαρακτηριστικά

''' Audi RS2 Avant





## Εξωτερικοί σύνδεσμοι

* classicdriver.de (στα γερμανικά)
* www.tots-parts.com/ Audi RS2

RS2
Κατηγορία:Γερμανικά αυτοκίνητα
Κατηγορία:Σπορ αυτοκίνητα
Κατηγορία:Μεσαία αυτοκίνητα